               ЕВРОПЕЙСКА КОМИСИЯ
            Брюксел, 14.12.2018
            COM(2018) 837 final
            2018/0425(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Работната група по лозаро-винарските продукти, създадена със Споразумението за икономическо партньорство между Европейския съюз и Япония, по отношение на формулярите, които трябва да бъдат използвани като сертификати за вноса в Европейския съюз на лозаро-винарски продукти с произход от Япония, и на условията за прилагане на самостоятелно сертифициране

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решение за установяване на позицията, която трябва да се заеме от името на Съюза в рамките на Работната група по лозаро-винарските продукти във връзка с предвиденото приемане на решение относно формулярите, които трябва да бъдат използвани като сертификати за вноса в Европейския съюз на лозаро-винарски продукти с произход от Япония, и относно условията за прилагане на самостоятелно сертифициране. Целта на предложението е да се гарантира, че работната група може да приеме посоченото по-горе решение към датата на влизане в сила на Споразумението за икономическо партньорство между Европейския съюз и Япония (1 февруари 2019 г.).

               2.Контекст на предложението

               2.1.Споразумение за икономическо партньорство

               Споразумението за икономическо партньорство между Европейския съюз и Япония (наричано по-нататък „споразумението“) има за цел да либерализира и улесни търговията и инвестициите, както и да насърчи по-близките икономически отношения между страните. Споразумението влиза в сила на [датата на влизане в сила].

               2.2.Работна група по лозаро-винарските продукти

               По силата на член 22.4 от споразумението се създава Работна група по лозаро-винарските продукти. Тя отговаря за ефективното прилагане и изпълнение на раздел В и приложение 2-Д.

               2.3.Предвиден акт на Работната група по лозаро-винарските продукти

               Съгласно член 2.35, параграф 3 от споразумението Работната група по лозаро-винарските продукти провежда първото си заседание в деня на влизане в сила на това споразумение. На [датата на влизане в сила], по време на първото си заседание, работната група следва да приеме решение (наричано по-нататък „предвиденият акт“) относно формулярите, които трябва да бъдат използвани като сертификати за вноса в Европейския съюз на лозаро-винарски продукти с произход от Япония, и относно условията за прилагане на самостоятелно сертифициране.

               Целта на предвидения акт е ефективното прилагане на раздел В и приложение 2-Д към споразумението, и по-специално на член 2.28, параграф 1 от споразумението.

               3.Позиция, която трябва да се заеме от името на Съюза

               Споразумението за икономическо партньорство между Европейския съюз и Япония, което е предмет на отправеното от Комисията предложение за решение на Съвета COM(2018) 192 final, съдържа всеобхватен раздел относно взаимното улесняване на износа на вино (т. нар. „пакет за лозаро-винарските продукти“). По-специално той включва пълното премахване на митата върху европейските вина (в това число пенливите), изнасяни за Япония, при влизането в сила на споразумението, закрилата на около 130 наименования на лозаро-винарски географски означения на ЕС в Япония, одобрението на някои енологични практики, включително приоритетни добавки за употреба във виното, и приемането на опростено сертифициране на японските вина, внасяни в ЕС по решение на Работната група по лозаро-винарските продукти.

               Приложеният предвиден акт на работната група дава възможност за изпълнение на този всеобхватен раздел, като определя формулярите, които трябва да бъдат използвани като сертификати за вноса в ЕС на лозаро-винарски продукти с произход от Япония, и условията за прилагане на самостоятелно сертифициране.

               Формулярите и условията относно самостоятелното сертифициране са в съответствие с политиките на Европейския съюз за улесняване на търговията и сътрудничество в областта на предотвратяването на измамите с трети държави, които са сключили споразумения със Съюза.

               Поради това тяхното приемане следва да бъде подкрепено.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .

               4.1.2.Приложение в конкретния случай

               Работната група по лозаро-винарските продукти е орган, създаден със споразумението.

               Актът, който Работната група по лозаро-винарските продукти има за задача да приеме, представлява акт с правно действие. Предвиденият акт ще бъде обвързващ съгласно международното право в съответствие с член 1.3 от споразумението.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържание на предвидения акт са свързани с либерализирането и улесняването на търговията с лозаро-винарски продукти.

               Поради това материалноправното основание за предложеното решение е член 207 от ДФЕС.

               4.3.Заключение

               Правното основание за предложеното решение следва да бъде член 207 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Целесъобразно е след приемането на предвидения акт от Работната група по лозаро-винарските продукти той да бъде публикуван в Официален вестник на Европейския съюз, тъй като изискванията, определени в него, следва да бъдат изпълнявани от митническите органи и вносителите в ЕС.

               2018/0425 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Работната група по лозаро-винарските продукти, създадена със Споразумението за икономическо партньорство между Европейския съюз и Япония, по отношение на формулярите, които трябва да бъдат използвани като сертификати за вноса в Европейския съюз на лозаро-винарски продукти с произход от Япония, и на условията за прилагане на самостоятелно сертифициране

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за икономическо партньорство между Европейския съюз и Япония (наричано по-нататък „споразумението“) беше сключено от Съюза с Решение [...] на Съвета
                  2
               . То следва да влезе в сила на [1 февруари 2019 г.].

               (2)Съгласно член 2.28, параграф 2 от споразумението Работната група по лозаро-винарските продукти приема с решение условията за прилагането на параграф 1 от посочения член, определящ серифицирането на вноса и продажбата в Съюза на лозаро-винарски продукти с произход от Япония, и по-специално формулярите, които трябва да бъдат използвани, както и информацията, която трябва да бъде посочена в сертификата.

               (3) В член 2.35, параграф 2, буква а) от споразумението се предвижда, че една от функциите на Работната група по лозаро-винарските продукти е приемането на условията относно самостоятелното сертифициране.

               (4)Съгласно член 2.35, параграф 3 от споразумението Работната група по лозаро-винарските продукти провежда първото си заседание в деня на влизане в сила на това споразумение.

               (5)По време на първото си заседание на [1 февруари 2019 г./датата на влизане в сила на споразумението] Работната група по лозаро-винарските продукти следва да приеме решение относно формулярите, които трябва да бъдат използвани като сертификати за вноса в Европейския съюз на лозаро-винарски продукти с произход от Япония, и относно условията относно самостоятелното сертифициране, така че да се благоприятства ефективното прилагане на споразумението и, съответно — да се улесни вносът на лозаро-винарски продукти с произход от Япония. Предвидените формуляри и условия относно самостоятелното сертифициране са в съответствие с политиките на Европейския съюз за улесняване на търговията и сътрудничество в областта на предотвратяването на измамите с трети държави, които са сключили споразумения със Съюза.

               (6)Целесъобразно е да се установи позицията, която трябва да се заеме от името на Съюза в Работната група по лозаро-винарските продукти, тъй като решението, прието от тази работна група, ще бъде обвързващо за Съюза,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза на първото заседание на Работната група по лозаро-винарските продукти, се основава на проекта на решение на тази работната група, приложен към настоящето решение.

               Член 2

               След като бъде прието, решението на Работната група по лозаро-винарските продукти се публикува в Официален вестник на Европейския съюз.

               Член 3

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (2)

                        ОВ L […], […] г., стр. […].

    ---documentbreak---

               ЕВРОПЕЙСКА КОМИСИЯ
            Брюксел, 14.12.2018
            COM(2018) 837 final
            ПРИЛОЖЕНИЕ
            към предложението за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Работната група по лозаро-винарските продукти, създадена със Споразумението за икономическо партньорство между Европейския съюз и Япония, по отношение на формулярите, които трябва да бъдат използвани като сертификати за вноса в Европейския съюз на лозаро-винарски продукти с произход от Япония, и на условията за прилагане на самостоятелно сертифициране

               ПРИЛОЖЕНИЕ

               РЕШЕНИЕ № 1 НА РАБОТНАТА ГРУПА ПО ЛОЗАРО-ВИНАРСКИТЕ ПРОДУКТИ ЕС—ЯПОНИЯ

               от ...

               за приемане на формулярите, които трябва да бъдат използвани като сертификати за вноса в Европейския съюз на лозаро-винарски продукти с произход от Япония, и на условията за прилагане на самостоятелно сертифициране

               РАБОТНАТА ГРУПА ПО ЛОЗАРО-ВИНАРСКИТЕ ПРОДУКТИ,

               като взе предвид Споразумението за икономическо партньорство между Европейския съюз и Япония (наричано по-нататък „споразумението“), и по-специално членове 2.28 и 2.35 от него,

               като има предвид, че:

               (1)Споразумението за икономическо партньорство между Европейския съюз и Япония (наричано по-нататък „споразумението“) следва да влезе в сила на [1 февруари 2019 г.].

               (2)С член 22.4 от споразумението се създава Работна група по лозаро-винарските продукти, която, наред с другите си функции, е отговорна за ефективното прилагане и изпълнение на раздел В и приложение 2-Д към споразумението.

               (3)В съответствие с член 2.28 от споразумението сертификат, чиято автентичност е удостоверена в съответствие със законовите и подзаконовите актове на Япония, включително самостоятелно издаден сертификат от производител, оторизиран от компетентния орган на Япония, се счита за достатъчен за изпълнението на изискванията за вноса и продажбата в Европейския съюз на лозаро-винарски продукти с произход от Япония.

               (4)Съгласно член 2.28, параграф 2, буква а) от споразумението формулярите, които трябва да бъдат използвани като сертификати, и информацията, която трябва да бъде посочена в сертификатите, се приемат с решение на Работната група по лозаро-винарските продукти, създадена по силата на член 22.4 от споразумението.

               (5)Съгласно член 2.35, параграф 2, буква а) от споразумението условията относно самостоятелното сертифициране следва да бъдат приети от Работната група по лозаро-винарските продукти,

               РЕШИ:

               Член 1

               1.Формулярът, който трябва да бъде използван за сертификатите, чиято автентичност е удостоверена в съответствие със законовите и подзаконовите актове на Япония, се съдържа в приложение I към настоящото решение.

               2.Формулярът, който трябва да бъде използван за самостоятелно издаден сертификат от производител, оторизиран от компетентния орган на Япония, се съдържа в приложение II към настоящото решение.

               3.Условията относно самостоятелното сертифициране на производители, оторизирани от компетентния орган на Япония, се съдържат в приложение III към настоящото решение.

               Член 2

               Настоящото решение влиза в сила на [1 февруари 2019 г./датата на влизане в сила на споразумението].

                                                                            За Работната група по лозаро-винарските продукти

                     [...]

               ПРИЛОЖЕНИЕ I

               ОБРАЗЕЦ ЗА СЕРТИФИКАТ, ИЗДАДЕН ОТ НАЦИОНАЛНИЯ ИЗСЛЕДОВАТЕЛСКИ ИНСТИТУТ ПО ПИВОВАРСТВО [NRIB], ЗА ВНОС В ЕС НА ЛОЗАРО-ВИНАРСКИ ПРОДУКТИ С ПРОИЗХОД ОТ ЯПОНИЯ
                  1

                        1.Износител (пълно наименование и адрес)

                        Издаваща трета държава:  ЯПОНИЯ

                        Опростен VI 1 Сериен №
                           2
                        :

                        ДОКУМЕНТ ЗА ВНОС В ЕВРОПЕЙСКИЯ СЪЮЗ НА ВИНО, СОК ОТ ГРОЗДЕ ИЛИ ГРОЗДОВА МЪСТ

                        2.Получател (наименование и адрес)

                        3.Митнически печат (само за служебно ползване в ЕС)

                        4.Начин на превоз и данни за превоза
                           3

                        5.Място на разтоварване (ако е различно от 2)

                        6.Описание на внасяния продукт
                           4

                        7.Количество в l/hl/kg

                        8.Брой на опаковките
                           5

                        9.Сертификат

                        „Описаният по-горе продукт е предназначен за пряка консумация от човека и отговаря на определенията и енологичните практики, разрешени в глава 2, раздел В от Споразумението за икономическо партньорство между Европейския съюз и Япония“.

                        Наименование и адрес на производителя:

                        Пълно наименование и адрес на компетентния орган:                Място и дата:

                        Национален изследователски институт по пивоварство (National Research Institute of Brewing)

                        под надзора на Министерството на финансите на Япония

                        3-7-1, Kagamiyama, Higashihiroshima, Hiroshima, Japan

                        Печат на компетентния орган:

                        Подпис, име и длъжност на служителя на компетентния орган:

               Записване (въвеждане в свободно обращение и издаване на извлечения)

                        Количество

                        10. № и дата на митническия документ за пускане в свободно обращение и на извлечението

                        11. Пълно наименование и адрес на получателя (извлечение)

                        12. Печат

                        на

                        компетентния

                        орган

                        Налично

                        Записано

                        Налично

                        Записано

                        Налично

                        Записано

                        13. Допълнителни констатации

               ПРИЛОЖЕНИЕ II

               ОБРАЗЕЦ ЗА САМОСТОЯТЕЛНО ИЗДАДЕН СЕРТИФИКАТ ЗА ВНОСА В ЕВРОПЕЙСКИЯ СЪЮЗ НА ЛОЗАРО-ВИНАРСКИ ПРОДУКТИ С ПРОИЗХОД ОТ ЯПОНИЯ
                  6

                        1. Износител (пълно наименование и адрес)

                        Издаваща трета държава:  ЯПОНИЯ

                        Опростен VI 1                   Сериен №
                           7
                        :

                        ДОКУМЕНТ ЗА ВНОС В ЕВРОПЕЙСКИЯ СЪЮЗ НА ВИНО, СОК ОТ ГРОЗДЕ ИЛИ ГРОЗДОВА МЪСТ

                        2.Получател (наименование и адрес)

                        3.Митнически печат (само за служебно ползване в ЕС)

                        4.Начин на превоз и данни за превоза
                           8

                        5.Място на разтоварване (ако е различно от 2)

                        6.Описание на внасяния продукт
                           9

                        7.Количество в l/hl/kg

                        8.Брой на опаковките
                           10

                        9.Сертификат

                        „Описаният по-горе продукт е предназначен за пряка консумация от човека и отговаря на определенията и енологичните практики, разрешени в глава 2, раздел В от Споразумението за икономическо партньорство между Европейския съюз и Япония. Продуктът е произведен от производител, който е индивидуално оторизиран от Националната данъчна агенция на Япония за производство на вино и от Националния изследователски институт по пивоварство (NRIB) за самостоятелно сертифициране. Производителят подлежи на инспекция и надзор от страна на NRIB“.

                        Наименование, адрес и регистрационен номер/номер на разрешението на оторизирания производител:

                        Пълно наименование и адрес на компетентния орган:                   Място и дата:

                        Национален изследователски институт по пивоварство (National Research Institute of Brewing)

                        под надзора на Министерството на финансите на Япония

                        3-7-1, Kagamiyama, Higashihiroshima, Hiroshima, Japan

                        Печат на оторизирания производител:                                     Подпис на оторизирания производител:

                        10.ДОКЛАД ЗА ИЗВЪРШЕН АНАЛИЗ (описание на аналитичните характеристики на продукта, описан по-горе)

                        ЗА ГРОЗДОВА МЪСТ И СОК ОТ ГРОЗДЕ

                         Не се изисква информация.

                        ЗА ВИНО И ГРОЗДОВА МЪСТ В ПРОЦЕС НА ФЕРМЕНТАЦИЯ:

                        — Действително алкохолно съдържание:

                        ЗА ВСИЧКИ ПРОДУКТИ:

                        — Общо съдържание на серен диоксид:

                        — Обща киселинност:

                        Печат на оторизирания производител:                                    Място и дата:

                        Подпис, наименование и длъжност на оторизирания производител:

                        Записване (въвеждане в свободно обращение и издаване на извлечения)

                        Количество

                        11. № и дата на митническия документ за пускане в свободно обращение и на извлечението

                        12. Пълно наименование и адрес на получателя (извлечение)

                        13. Печат

                        на

                        компетентния

                        орган

                        Налично

                        Записано

                        Налично

                        Записано

                        Налично

                        Записано

                        14. Допълнителни констатации

               Приложение III

               Условия относно самостоятелното сертифициране

               1.Националния изследователски институт по пивоварство, под надзора на Министерство на финансите на Япония:

               i)индивидуално определя производителите в Япония, оторизирани самостоятелно да издават сертификати, посочени в член 2.28 от Споразумението за икономическо партньорство между Европейския съюз и Япония;

               ii)осъществява надзор и проверка на оторизираните производители; и

               iii)уведомява Европейския съюз:

               ·два пъти годишно — през януари и през юли — за наименованията, адресите и официалните регистрационни номера на оторизираните производители, и

               ·незабавно за всяка промяна в наименованията и адресите или за оттегляне на оторизиран производител.

               2.Европейския съюз незабавно публикува и актуализира наименованията и адресите на оторизираните производители в списък, озаглавен „Компетентни органи, определени лаборатории, оторизирани производители на лозаро-винарски продукти и преработватели от трети държави за изготвянето на документи VI-1 за внос на вина в ЕС“, който е достъпен на официалната уебсайт на Европейската комисия:

               ec.europa.eu/agriculture/sites/agriculture/files/wine/lists/06

                     (1)

                        В съответствие с член 2.28 от Споразумението за икономическо партньорство между ЕС и Япония.

                     (2)

                        Номер за проследяване на партидата, определен от NRIB.

                     (3)

                        Да се посочи: превозът, използван за доставка до точката на въвеждане в ЕС,видът превоз (морски, въздушен и т.н.), името на кораба и т.н.

                     (4)

                        Да се посочи следната информация:— данни за търговско обозначение, както е отбелязано на етикета (например наименование на производителя, лозарски район, търговска марка и т.н.);— име на държавата на произход: [да се посочи „Япония“];— наименование на географското означение, ако е приложимо;— действително алкохолно съдържание в обемни проценти;— цвят на продукта (посочва се само „червено“, „розе“, „розово“, или „бяло“);— код по комбинираната номенклатура (код по КН).

                     (5)

                        Опаковка означава съд за вино с вместимост, по-малка от 60 l. Броят на опаковките може да бъде броят на бутилките.

                     (6)

                        В съответствие с член 2.28 от Споразумението за икономическо партньорство между Европейския съюз и Япония.

                     (7)

                        Номер за проследяване на партидата, определен от NRIB.

                     (8)

                        Да се посочи: превозът, използван за доставка до точката на въвеждане в ЕС, видът превоз (морски, въздушен и т.н.),  името на кораба и т.н.

                     (9)

                        Да се посочи следната информация:— данни за търговско обозначение, както е отбелязано на етикета (например наименование на производителя, лозарски район, търговска марка и т.н.);— име на държавата на произход: [Да се посочи „Япония“];— наименованието на географското означение, ако е приложимо;— действително алкохолно съдържание в обемни проценти;— цвят на продукта (посочва се само „червено“, „розе“, „розово“, или „бяло“);— код по комбинираната номенклатура (код по КН).

                     (10)

                        Опаковка означава съд за вино с вместимост, по-малка от 60 l. Броят на опаковките може да бъде броят на бутилките.


               ЕВРОПЕЙСКА КОМИСИЯ
            Брюксел, 15.2.2019
            COM(2019) 82 final
            2019/0039(NLE)
            Предложение за
            РЕШЕНИЕ НА СЪВЕТА
            за представянето от името на Европейския съюз на предложение за включването на метоксихлор в приложение А към Стокхолмската конвенция за устойчивите органични замърсители

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  На 17 май 2004 г. влезе в сила Стокхолмската конвенция за устойчивите органични замърсители („Конвенцията“), одобрена с Решение 2006/507/ЕО на Съвета
                     1
                  . Целта на Конвенцията е да се защитят здравето на човека и околната среда от устойчивите органични замърсители (УОЗ). Конвенцията определя рамка, базирана на принципа за предпазливост, с оглед елиминиране на производството, употребата, вноса и износа на УОЗ, безопасното им манипулиране и обезвреждане, както и елиминиране или намаляване на някои непреднамерени емисии на УОЗ.

                  С Регламент (ЕО) № 850/2004 на Европейския парламент и на Съвета
                     2
                   в правото на Съюза се въвеждат задълженията, установени в Конвенцията и в Протокола за устойчивите органични замърсители към Конвенцията за трансгранично замърсяване на въздуха на далечни разстояния от 1979 г. („Протокола“), одобрен с Решение 2004/259/ЕО на Съвета
                     3
                  .

                  Съгласно член 8, параграф 1 от Конвенцията всяка страна по Конвенцията може да представи предложение пред Секретариата за включване на определено химично вещество в приложение А, Б и/или В към Конвенцията, което впоследствие се разглежда от Комитета за преглед на устойчивите органични замърсители (КПУОЗ) в съответствие с член 8, параграфи 3 и 4. Предложението трябва да съдържа информацията, определена в приложение Г. Въз основа на препоръката на КПУОЗ Конференцията на страните взема решение за включването на дадено вещество в приложение А (елиминиране), приложение Б (ограничаване) и/или приложение В (непреднамерено производство). Процедурата за приемане на изменения на приложенията се урежда с член 22 от Конвенцията.

                  Употребата на метоксихлор като активно вещество в продукти за растителна защита и биоциди е забранена в Европейския съюз по силата съответно на Регламент (ЕО) № 1107/2009 на Европейския парламент и на Съвета
                     4
                   и Регламент (ЕС) № 528/2012 на Европейския парламент и на Съвета
                     5
                  . Освен това метоксихлорът не е регистриран в съответствие с Регламент (ЕО) № 1907/2006 на Европейския парламент и на Съвета
                     6
                   и следователно не е разрешено да се произвежда или пуска на пазара в Съюза в количества от един тон или повече на година за един производител или вносител.

                  Според наличната информация и данни за характерните свойства на метоксихлора, които бяха оценени по критериите от приложение Г към Конвенцията, може да се заключи, че метоксихлорът е устойчив, биоакумулиращ  и токсичен. Освен това метоксихлорът се пренася в околната среда на големи разстояния и е бил откриван в отдалечени райони като Арктика. С оглед на информацията за свойствата на метоксихлора като устойчиво, биоакумулиращо и токсично вещество и като вещество, пренасящо се в околната среда на големи разстояния, се изказва предложението, че метоксихлорът отговаря на критериите от приложение Г към Конвенцията, поради което той следва да бъде разглеждан като УОЗ. Подробна информация за оценката може да бъде намерена в научното досие, което ще придружава предложението за включване на метоксихлора в приложение А към Стокхолмската конвенция.

                  Въпреки че употребата на метоксихлор като активно вещество в продукти за растителна защита и биоциди беше забранена в Съюза преди няколко години и не са известни други негови употреби, не може да се изключи, че метоксихлор все още се произвежда, използва или се отделя като емисии в други държави. Предвид потенциала на този химикал за разпространение на далечни разстояния в околната среда взетите на национално ниво или на равнището на ЕС мерки не са достатъчни за опазване на високото ниво на защита на околната среда и здравето на човека, поради което са необходими действия в по-широк международен аспект.

                  С оглед на следващото заседание на Комитета за преглед на устойчивите органични замърсители през септември 2019 г. е целесъобразно Комисията от името на Съюза да представи на Секретариата на Стокхолмската конвенция предложение за включването на метоксихлор в приложение A. Това предложение ще бъде разгледано в съответствие с критериите и процедурите по Конвенцията преди вземането на решение за включване в списъка от Конференцията на страните.

               •Съгласуваност със съществуващите разпоредби в тази област на политиката

                  Предложението е съгласувано с Регламент (ЕО) № 850/2004, с който Стокхолмската конвенция се прилага в Съюза, и допълва прилагането му. То е в пълно съответствие с целта за защита на здравето на човека и на околната среда от устойчивите органични замърсители.

               •Съгласуваност с други политики на Съюза

                  Предложението е в съответствие с Регламент (ЕО) № 1107/2009 и Регламент (ЕС) № 528/2012, тъй като и в двата акта се предвиждат критерии, непозволяващи пускането на пазара и употребата на вещества, които са устойчиви, биоакумулиращи и токсични, и на вещества, които са класифицирани като УОЗ. За да се гарантира съгласуваност, взаимоотношенията между Стокхолмската конвенция, Регламент (ЕО) № 850/2004 и Регламент (ЕО) № 1907/2006 по отношение на изискванията за ограничаване и разрешаване са разгледани в документ за консенсус
                     7
                  .

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Процесуалноправното основание за предложеното решение на Съвета е член 218, параграф 9 от ДФЕС, който е подходящото основание за акт, с който се определя позицията на Европейския съюз по отношение на международно споразумение, в настоящия случай — Стокхолмската конвенция.

                  Материалноправното основание е член 192, параграф 1 от ДФЕС с оглед на това, че мерките, договаряни по Стокхолмската конвенция, в повечето случаи преследват екологична цел (т.е. елиминирането на устойчивите органични замърсители).

               •Субсидиарност (при неизключителна компетентност)

                  Устойчивите органични замърсители са проблем в световен мащаб, а Стокхолмската конвенция се прилага в Съюза чрез Регламент (ЕО) № 850/2004. Тъй като Съюзът е страна по Конвенцията, е целесъобразно предложението за нов химикал да бъде направено от Съюза.

               •Пропорционалност

                  Устойчивите органични замърсители са проблем в световен мащаб, а Стокхолмската конвенция има за цел да бъде преустановено производството и употребата им. Поради това е целесъобразно да се предложи включването на посочения химикал в рамките на Конвенцията с цел да се гарантира предприемането на подходящи действия на световно равнище.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Консултации със заинтересованите страни

                  Предложението беше обсъдено с държавите членки и други заинтересовани страни в рамките на няколко заседания на компетентните органи по Регламент (ЕО) № 850/2004 и допълнително по време на заседание и чрез размяна на писма от експертната група по УОЗ на Европейската агенция по химикали, като всички получени коментари бяха разгледани.

               •Оценка на въздействието

                  Не беше извършена оценка на въздействието. Предложението за включването на този химикал в Конвенцията няма да окаже въздействие, тъй като според данните той не се използва в ЕС. В случай че КПУОЗ заключи, че химикалът представлява устойчив органичен замърсител, той ще направи оценка на въздействието на потенциалните мерки за управление, като вземе предвид социално-икономическата информация.

               •Регулаторна пригодност и опростяване

                  Предложението не оказва въздействие върху търговската дейност, тъй като химикалът няма търговска употреба в Съюза, поради което микропредприятията не са освободени и не са включени специални правила за МСП. Предложението не оказва въздействие върху секторната конкурентоспособност на ЕС, нито върху търговията, тъй като химикалът не се търгува между Съюза и трети държави.

               4.ОТРАЖЕНИЕ ВЪРХУ БЮДЖЕТА

                  Предложението няма отражение върху бюджета.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Счита се, че няма необходимост от план за изпълнение, нито от мониторинг, оценка и докладване.

               •Подробно разяснение на конкретните разпоредби на предложението

                  С предложението Комисията се оправомощава да предложи метоксихлор по Стокхолмската конвенция от името на Европейския съюз.

               2019/0039 (NLE)

               Предложение за

               РЕШЕНИЕ НА СЪВЕТА

               за представянето от името на Европейския съюз на предложение за включването на метоксихлор в приложение А към Стокхолмската конвенция за устойчивите органични замърсители

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 192, параграф 1, във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На 14 октомври 2004 г. Европейската общност сключи Стокхолмската конвенция за устойчивите органични замърсители с Решение № 2006/507/ЕО на Съвета
                  8
               .

               (2)Като страна по Конвенцията Съюзът може да внася предложения за изменение на приложенията към Конвенцията. В приложение А към Конвенцията се изброяват устойчивите органични замърсители, подлежащи на елиминиране, в приложение Б се изброяват устойчивите органични замърсители, подлежащи на ограничаване, а в приложение В се изброяват устойчивите органични замърсители, чието изпускане вследствие на непреднамерено производство подлежи на намаляване или елиминиране.

               (3)Според наличната научна информация и докладите за преглед, както и предвид критериите за проверка от приложение Г към Конвенцията, метоксихлорът проявява характеристики на устойчив органичен замърсител.

               (4)Метоксихлорът не е одобрен като активно вещество в съответствие с Регламент (ЕО) № 1107/2009 на Европейския парламент и на Съвета
                  9
                и поради това не може да бъде пускан на пазара или използван в Съюза в продукти за растителна защита. Метоксихлорът не е одобрен и като активно вещество в съответствие с Регламент (ЕС) № 528/2012 на Европейския парламент и на Съвета
                  10
                и поради това не може да бъде пускан на пазара или използван в Съюза в биоциди. Освен това метоксихлорът не е регистриран в съответствие с Регламент (ЕО) № 1907/2006 на Европейския парламент и на Съвета
                  11
                и следователно не е разрешено да се произвежда или пуска на пазара в Съюза в количества от един тон или повече на година за един производител или вносител.

               (5)Въпреки че употребата на метоксихлор беше преустановена в Съюза преди много години, той все още може да бъде използван като пестицид и разпръскван в околната среда извън Съюза, което може да е и причината, поради която той се открива в околната среда. Предвид потенциала на метоксихлора за разпространение на далечни разстояния в околната среда взетите на национално равнище мерки и тези на равнището на Съюза не са достатъчни за опазване на високо ниво на защита на околната среда и здравето на човека, поради което са необходими действия в по-широк международен аспект.

               (6)Поради това Съюзът следва да представи на Секретариата на Конвенцията предложение за включване на метоксихлор в приложение А към Конвенцията,

               ПРИЕ НАСТОЯЩОТО РЕШЕНИЕ:

               Член 1

               Съюзът представя предложение за включването на метоксихлор (CAS №: 72-43-5, ЕО № 200-779-9) в приложение А към Стокхолмската конвенция за устойчивите органични замърсители („Конвенцията“).

               Комисията предава предложението от името на Съюза на Секретариата на Конвенцията заедно с цялата информация, която се изисква съгласно приложение Г към нея.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение 2006/507/ЕО на Съвета от 14 октомври 2004 г. за сключване от името на Европейската общност на Стокхолмската конвенция за устойчивите органични замърсители (ОВ L 209, 31.7.2006 г., стр. 1).

                     (2)

                        Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО (ОВ L 158, 30.4.2004 г., стр. 7).

                     (3)

                        Решение 2004/259/ЕО на Съвета от 19 февруари 2004 г. относно сключването от името на Европейската общност на Протокола за устойчивите органични замърсители към Конвенцията от 1979 година за трансгранично замърсяване на въздуха на далечни разстояния (ОВ L 81, 19.3.2004 г., стр. 35).

                     (4)

                        Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).

                     (5)

                        Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1).

                     (6)

                        Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

                     (7)

                  http://ec.europa.eu/growth/sectors/chemicals/reach/special-cases_en

                     (8)

                        Решение 2006/507/ЕО на Съвета от 14 октомври 2004 г. за сключване от името на Европейската общност на Стокхолмската конвенция за устойчивите органични замърсители (ОВ L 209, 31.7.2006 г., стр. 1).

                     (9)

                        Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (ОВ L 309, 24.11.2009 г., стр. 1).

                     (10)

                        Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (ОВ L 167, 27.6.2012 г., стр. 1).

                     (11)

                        Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).


               ЕВРОПЕЙСКА КОМИСИЯ
            Брюксел, 8.3.2019
            COM(2019) 115 final
            2019/0064(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в Междуамериканската комисия за тропическа риба тон и в Срещата на страните по Споразумението за Международната програма за опазване на делфините, и за отмяна на Решение 10126/14

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решение за установяване на позицията, която трябва да се заеме от името на Съюза на заседанията на Междуамериканската комисия за тропическа риба тон (IATTC) и на Срещата на страните по Споразумението за Международната програма за опазване на делфините за периода 2019—2023 г. във връзка с предвиденото приемане на мерки.

               2.Контекст на предложението

               2.1.Конвенция от Антигуа и Споразумение за Международната програма за опазване на делфините

               Целта на Конвенцията за укрепване на Междуамериканската комисия за тропическа риба тон, създадена от Конвенцията между Съединените американски щати и Република Коста Рика от 1949 г. (Конвенцията от Антигуа), е с учредяването на IATTC да се осигурят дългосрочното опазване и устойчивото използване на рибните запаси, обхванати от конвенцията. Конвенцията от Антигуа влезе в сила на 10 октомври 2008 г.

               Целта на Споразумението за Международната програма за опазване на делфините (Споразумението за IDCP) е с учредяването на Срещата на страните по Споразумението за IDCP случайната смъртност при делфините в зоната на Конвенцията от Антигуа да бъде постепенно намалена до нива, близки до нулата. Съгласно член XIV от Конвенцията от Антигуа IATTC изпълнява основните функции по координиране на прилагането на споразумението и изпълнението на мерките, приемани в рамките на Споразумението за IDCP. Споразумението влезе в сила на 15 февруари 1999 г.

               Съюзът е страна по IATTC и Споразумението за IDCP, след като с Решение 2006/539/ЕО на Съвета
                  1
                и Решение 2005/938/ЕО на Съвета
                  2
                бяха одобрени съответно Конвенцията от Антигуа и Споразумението за IDCP.

               2.2.Междуамериканска комисия за тропическа риба тон и Среща на страните по Споразумението за Международната програма за опазване на делфините

               IATTC е органът, учреден с Конвенцията от Антигуа, който отговаря за управлението и опазването на рибните ресурси в зоната на конвенцията. Този орган приема мерки за опазване и управление, чиято цел е да се осигурят дългосрочното опазване и устойчивото използване на рибните запаси в зоната на конвенцията.

               Срещата на страните по Споразумението за IDCP е органът, учреден с това споразумение, който отговаря за осигуряването на дългосрочната устойчивост на живите морски ресурси, свързани с улова на риба тон с мрежи гъргър в зоната на Конвенцията от Антигуа. IATTC има значителни отговорности по изпълнението на мерките, приети от Срещата на страните по Споразумението за IDCP, и изпълнява функциите на секретариат за това споразумение.

               Мерките, приети от IATTC и от Срещата на страните по Споразумението за IDCP, могат да придобият обвързващ характер по отношение на Съюза.

               Като член на IATTC и на Срещата на страните по Споразумението за IDCP Съюзът има право на участие и право на глас. IATTC и Срещата на страните по Споразумението за IDCP вземат решенията си с консенсус.

               2.3.Решения, приемани от IATTC и от Срещата на страните по Споразумението за IDCP

               IATTC има правомощието да приема мерки („резолюции“) за опазване и управление на рибарството в своята област на компетентност, като тези мерки са обвързващи за договарящите страни.

               В съответствие с член IX, параграф 7 от Конвенцията от Антигуа резолюциите влизат в сила 45 дни след датата, на която договарящите страни са били уведомени за тях от IATTC.

               Срещата на страните по Споразумението за IDCP има правомощието да приема решения за постигане на целите на това споразумение. След приемането на тези решения те придобиват обвързваща сила за договарящите страни.

               3.Позиция, която трябва да се заеме от името на Съюза

               Позицията, която трябва да се заеме от името на Съюза на годишните заседания на регионалните организации за управление на рибарството, понастоящем се определя съобразно двустепенен подход. С решение на Съвета се определят ръководните принципи и насоки на позицията на Съюза на многогодишна основа, която позиция впоследствие се коригира за всяко годишно заседание посредством неофициални документи на Комисията, предназначени за обсъждане в работната група на Съвета.

               По отношение на IATTC този подход се прилага с Решение 10126/14 на Съвета от 23 май 2014 г., в което се определя позицията на Съюза в IATTC и в Срещата на страните по Споразумението за IDCP за периода 2014—2018 г. В решението се съдържат общите принципи и насоки, като същевременно се вземат предвид, доколкото е възможно, специфичните особености на IATTC и на Споразумението за IDCP. Наред с това, в съответствие с искането на държавите членки, в него е предвидена стандартната процедура за ежегодното определяне на позицията на Съюза.

               В Решение 10126/14 се предвижда преразглеждане на позицията на Съюза преди годишното заседание през 2019 г. Следователно в настоящото предложение се определя позицията на Съюза в рамките на IATTC за периода 2019—2023 г., като то съответно заменя Решение 10126/14.

               Решение 10126/14 включва принципите и насоките на новата обща политика в областта на рибарството, определени в Регламент (ЕС) № 1380/2013 на Европейския парламент и на Съвета
                  3
               , като се вземат предвид и целите, формулирани в Съобщението на Комисията относно външното измерение на общата политика в областта на рибарството
                  4
               . Наред с това то привежда позицията на Съюза в съответствие с Договора от Лисабон.

               В настоящото преразглеждане се вземат предвид — във връзка с въздействието на риболова — съобщението на Комисията до Европейския парламент, Съвета, Европейския икономически и социален комитет и Комитета на регионите, озаглавено „Европейска стратегия за пластмасите в кръговата икономика“
                  5
               , съвместното съобщение на върховния представител на Съюза по въпросите на външните работи и политиката на сигурност и на Европейската комисия на тема „Международно управление на океаните: приносът на ЕС за отговорното управление на океаните“
                  6
                и заключенията на Съвета във връзка с това съвместно съобщение
                  7
               .

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат дейността на съответния орган, и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  8
               .

               4.1.2.Приложение в конкретния случай

               IATTC и Срещата на страните по Споразумението за IDCP са органи, учредени по силата на споразумения — по-конкретно Конвенцията от Антигуа и Споразумението за IDCP.

               Актовете, които IATTC и Срещата на страните по Споразумението за IDCP имат за задача да приемат, представляват актове с правно действие. В съответствие с член IX от Конвенцията от Антигуа и член VII от Споразумението за IDCP тези актове ще бъдат обвързващи съгласно международното право и могат да окажат съществено въздействие върху съдържанието на законодателството на ЕС, в това число:

               ·Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов
                  9
               ;

               ·Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството
                  10
               ; и

               ·Регламент (ЕС) 2017/2403 на Европейския парламент и на Съвета от 12 декември 2017 г. относно устойчивото управление на външните риболовни флотове
                  11
               .

               Предвидените актове не допълват, нито изменят институционалната рамка на Конвенцията от Антигуа и Споразумението за IDCP.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако актът преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт са свързани с рибарството. Правното основание при определяне на принципите, които трябва да бъдат отразени в настоящата позиция, е Регламент (ЕС) № 1380/2013.

               Поради това материалноправното основание за предложеното решение е член 43, параграф 2 от ДФЕС. С решението се заменя Решение 10126/14, което се отнася за периода 2014—2018 г.

               4.3.Заключение

               Правното основание за предложеното решение следва да бъде член 43, параграф 2 от Договора за функционирането на Европейския съюз във връзка с член 218, параграф 9 от него.

               2019/0064 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в Междуамериканската комисия за тропическа риба тон и в Срещата на страните по Споразумението за Международната програма за опазване на делфините, и за отмяна на Решение 10126/14

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43, параграф 2 във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)С Решение 2006/539/ЕО на Съвета
                  12
                Европейският съюз сключи Конвенцията за укрепване на Междуамериканската комисия за тропическа риба тон, създадена от Конвенцията между Съединените американски щати и Република Коста Рика от 1949 г. (Конвенцията от Антигуа), с която беше учредена Междуамериканската комисия за тропическа риба тон (IATTC).

               (2)IATTC е органът, учреден с Конвенцията от Антигуа, който отговаря за управлението и опазването на рибните ресурси в зоната на конвенцията. Този орган приема мерки за опазване и управление, чиято цел е да се осигурят дългосрочното опазване и устойчивото използване на рибните запаси в зоната на конвенцията. Мерките могат да придобият обвързващ характер по отношение на Съюза.

               (3)С Решение 2005/938/ЕО на Съвета
                  13
                Европейският съюз одобри Споразумението за Международната програма за опазване на делфините (Споразумението за IDCP), с което беше учредена Срещата на страните по това споразумение. Съгласно член XIV от Конвенцията от Антигуа IATTC изпълнява основните функции по координиране на прилагането на споразумението и изпълнението на мерките, приемани в рамките на Споразумението за IDCP. Функциите на секретариат за това споразумение се изпълняват от IATTC.

               (4)Срещата на страните по Споразумението за IDCP е органът, учреден с това споразумение, който полага усилия за постепенното намаляване на случайната смъртност при улова на риба тон с мрежи гъргър в зоната на Конвенцията от Антигуа до нива, близки до нулата. Срещата на страните по Споразумението за IDCP приема решения, с които се осигурява дългосрочната устойчивост на живите морски ресурси, свързани с улова на риба тон с мрежи гъргър в зоната на Конвенцията от Антигуа. Мерките могат да придобият обвързващ характер по отношение на Съюза.

               (5)В Регламент (ЕС) № 1380/2013 на Европейския парламент и на Съвета
                  14
                се предвижда задължение за Съюза да гарантира, че дейностите, свързани с риболова и аквакултурите, са екологично устойчиви в дългосрочен план и се управляват по начин, който съответства на целите за постигане на икономически и социални ползи и ползи за заетостта, както и за осигуряване на продоволственото снабдяване. В него също така се посочва, че Съюзът трябва да прилага подхода на предпазливост към управлението на рибарството, като целта е да се гарантира, че експлоатацията на живите морски биологични ресурси осигурява възстановяването и поддържането на популациите на улавяните видове над нивата, позволяващи максимален устойчив улов. Наред с това в регламента се предвижда задължение за Съюза да предприема мерки за опазване и управление въз основа на най-добрите налични научни становища, да оказва подкрепа при развитието на научните познания и становища, постепенно да премахне изхвърлянето на улов и да насърчава методи за риболов, които допринасят за по-селективен риболов, за избягване и, доколкото е възможно, за намаляване на нежелания улов, както и за риболов, който има слабо въздействие върху морските екосистеми и рибните ресурси. В Регламент (ЕС) № 1380/2013 също така изрично се предвижда, че Съюзът трябва да прилага тези цели и принципи при осъществяването на своите външни отношения в областта на рибарството.

               (6)Както се посочва в съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  15
               , и в заключенията на Съвета във връзка с това съвместно съобщение
                  16
               , насърчаването на мерките за подкрепа и повишаване на ефективността на регионалните организации за управление на рибарството и, когато е уместно, за подобряване на тяхното управление са в центъра на действието на ЕС в рамките на тези форуми.

               (7)В съобщението на Комисията до Европейския парламент, Съвета, Европейския икономически и социален комитет и Комитета на регионите, озаглавено „Европейска стратегия за пластмасите в кръговата икономика“
                  17
               , се посочват конкретни мерки за намаляване на отпадъците от пластмаси и замърсяването на морската среда, както и за ограничаване на случаите на загуба или изоставяне на риболовни уреди в морето.

               (8)Целесъобразно е да се установи позицията, която трябва да се заеме от името на Съюза на заседанията на IATTC и на Срещата на страните по Споразумението за IDCP за периода 2019—2023 г., тъй като мерките на IATTC за опазване и изпълнение и решенията на Срещата на страните по Споразумението за IDCP ще бъдат обвързващи за Съюза и могат да окажат съществено въздействие върху съдържанието на неговото законодателство, а именно: Регламент (ЕО) № 1005/2008 на Съвета
                  18
               , Регламент (ЕО) № 1224/2009 на Съвета
                  19
                и Регламент (ЕС) 2017/2403 на Европейския парламент и на Съвета
                  20
               .

               (9)Позицията, която трябва да се заеме от името на Съюза на заседанията на IATTC, понастоящем е установена с Решение 10126/14 на Съвета
                  21
               . Целесъобразно е Решение 10126/14 да се отмени и да се замени с ново решение за периода 2019—2023 г.

               (10)Предвид изменящия се характер на рибните ресурси в зоната на Конвенцията от Антигуа и произтичащата от това необходимост в позицията на Съюза да бъдат взети под внимание някои нови обстоятелства, включително новата научна и друга важна информация, представена преди или по време на заседанията на IATTC и на Срещата на страните по Споразумението за IDCP, следва да бъдат установени процедури във връзка с ежегодното уточняване на позицията на Съюза за периода 2019—2023 г., които са съобразени с принципа на лоялно сътрудничество между институциите на Съюза, залегнал в член 13, параграф 2 от Договора за Европейския съюз,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза на заседанията на Междуамериканската комисия за тропическа риба тон (IATTC) и на Срещата на страните по Споразумението за Международната програма за опазване на делфините (Споразумението за IDCP), е определена в приложение I.

               Член 2

               Ежегодното уточняване на позицията на Съюза, която трябва да се заеме на заседанията на IATTC и на Срещата на страните по Споразумението за IDCP, се извършва в съответствие с приложение II.

               Член 3

               Позицията на Съюза, определена в приложение I, се оценява и при необходимост се преразглежда от Съвета по предложение на Комисията най-късно за годишното заседание на IATTC през 2024 г.

               Член 4

               Решение 10126/14 от 23 май 2014 г. се отменя.

               Член 5

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение 2006/539/ЕО на Съвета от 22 май 2006 г. за сключване, от името на Европейската общност на Конвенцията за укрепване на Междуамериканската комисия за тропическа риба тон, създадена от Конвенцията между Съединените американски щати и Република Коста Рика от 1949 г. (ОВ L 224, 16.8.2006 г., стр. 22).

                     (2)

                        Решение 2005/938/ЕО на Съвета от 8 декември 2005 г. за одобряване от името на Европейската общност на споразумението по Международната програма за опазване на делфините (ОВ L 348, 30.12.2005 г., стр. 26).

                     (3)

                        Регламент (ЕС) № 1380/2013 на Европейския парламент и на Съвета относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (4)

                        COM(2011) 424, 13.7.2011 г.

                     (5)

                        COM(2018) 28 final, 16.1.2018 г.

                     (6)

                        JOIN(2016) 49 final, 10.11.2016 г.

                     (7)

                        7348/1/17 REV 1, 24.3.2017 г.

                     (8)

                        Решение на Съда на Европейския съюз от 7 октомври 2014 г., Германия/Съвет, C-399/12, ECLI:EU:C:2014:2258, т. 61—64.

                     (9)

                        ОВ L 286, 29.10.2008 г., стр. 1.

                     (10)

                        ОВ L 343, 22.12.2009 г., стр. 1.

                     (11)

                        ОВ L 347, 28.12.2017 г., стр. 81.

                     (12)

                        Решение на Съвета от 22 май 2006 г. за сключване, от името на Европейската общност на Конвенцията за укрепване на Междуамериканската комисия за тропическа риба тон, създадена от Конвенцията между Съединените американски щати и Република Коста Рика от 1949 г. (ОВ L 224, 16.8.2006 г., стр. 22).

                     (13)

                        Решение 2005/938/ЕО на Съвета от 8 декември 2005 г. за одобряване от името на Европейската общност на споразумението по Международната програма за опазване на делфините (ОВ L 348, 30.12.2005 г., стр. 26).

                     (14)

                        Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).

                     (15)

                        JOIN(2016) 49 final, 10.11.2016 г.

                     (16)

                        7348/1/17 REV 1, 24.3.2017 г.

                     (17)

                        COM(2018) 28 final, 16.1.2018 г.

                     (18)

                        Регламент (ЕО) № 1005/2008 на Съвета за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (ОВ L 286, 29.10.2008 г., стр. 1).

                     (19)

                        Регламент (ЕО) № 1224/2009 на Съвета от 20 ноември 2009 г. за създаване на система за контрол на Съюза за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (ОВ L 343, 22.12.2009 г., стр. 1).

                     (20)

                        Регламент (ЕС) 2017/2403 на Европейския парламент и на Съвета от 12 декември 2017 г. относно устойчивото управление на външните риболовни флотове и за отмяна на Регламент (ЕО) № 1006/2008 на Съвета (ОВ L 347, 28.12.2017 г., стр. 81).

                     (21)

                        Решение на Съвета от 23 май 2014 г. относно позицията, която трябва да се заеме от името на Европейския съюз в рамките на Междуамериканската комисия за тропическа риба тон (IATTC).

    ---documentbreak---

               ЕВРОПЕЙСКА КОМИСИЯ
            Брюксел, 8.3.2019
            COM(2019) 115 final
            ПРИЛОЖЕНИЯ
            към
            Предложение за Решение на Съвета
            относно позицията, която трябва да се заеме от името на Европейския съюз в Междуамериканската комисия за тропическа риба тон и в Срещата на страните по Споразумението за Международната програма за опазване на делфините, и за отмяна на Решение 10126/14

               ПРИЛОЖЕНИЕ I

               Позиция, която трябва да се заеме от името на Съюза в Междуамериканската комисия за тропическа риба тон (IATTC) и в Срещата на страните по Споразумението за Международната програма за опазване на делфините (Споразумението за IDCP)

               1.ПРИНЦИПИ

               В рамките на IATTC и на Срещата на страните по Споразумението за IDCP Съюзът:

               а) действа в съответствие с целите и принципите, които си е поставил в рамките на общата политика в областта на рибарството, по-специално чрез подхода на предпазливост и целите, свързани с постигането на максимален устойчив улов, както е посочено в член 2, параграф 2 от Регламент (ЕС) № 1380/2013, така че да се насърчи прилагането на екосистемен подход към управлението на рибарството, да се предотврати и намали, доколкото е възможно, нежеланият улов и постепенно да се премахне изхвърлянето на улов, да се сведе до минимум въздействието на риболовните дейности върху морските екосистеми и техните местообитания, както и да се осигури — посредством насърчаване на икономически жизнеспособен и конкурентоспособен сектор на рибарството в Съюза — справедлив жизнен стандарт за хората, чийто поминък зависи от риболовните дейности, при отчитане на интересите на потребителите;

               б) се стреми да осигури подходящо участие на заинтересованите страни в подготвителния етап на мерките на IATTC и Споразумението за IDCP и да гарантира, че мерките, приети в рамките на IATTC и на Срещата на страните по Споразумението за IDCP, са съобразени съответно с целите на Конвенцията от Антигуа и на Споразумението за IDCP;

               в) гарантира, че мерките, приети в рамките на IATTC и на Срещата на страните по Споразумението за IDCP, са в съответствие с международното право, и по-специално с разпоредбите на Конвенцията на ООН от 1982 г. по морско право, Споразумението на ООН от 1995 г., отнасящо се до опазването и управлението на трансгранично преминаващите и далекомигриращите рибни запаси, Споразумението от 1993 г. за насърчаване на спазването на международните мерки за опазване и управление от риболовните кораби в открито море и Споразумението на Организацията за прехрана и земеделие от 2009 г. за мерките на пристанищната държава;

               г) насърчава позициите, съответстващи на най-добрите практики на регионалните организации за управление на рибарството (РОУР) в съответната зона;

               д) се стреми към съгласуваност и полезно взаимодействие с провежданата от него политика в рамките на двустранните му отношения в областта на рибарството с трети държави и гарантира съгласуваност с другите си политики — по-специално в областта на външните отношения, заетостта, околната среда, търговията, развитието, научните изследвания и иновациите;

               е)гарантира спазването на своите международни ангажименти;

               ж) се придържа към заключенията на Съвета от 19 март 2012 г. във връзка със Съобщението на Комисията относно външното измерение на общата политика в областта на рибарството
                  1
               ;

               з) се стреми да създава равноправни условия за флота на Съюза в зоната на Конвенцията IATTC въз основа на същите принципи и стандарти като тези, приложими съгласно правото на Съюза, и да насърчава еднаквото прилагане на тези принципи и стандарти;

               и) се придържа към съвместното съобщение на върховния представител на Съюза по въпросите на външните работи и политиката на сигурност и на Европейската комисия, озаглавено „Международно управление на океаните: приносът на ЕС за отговорното управление на океаните“
                  2
               , и към заключенията на Съвета във връзка с това съвместно съобщение
                  3
               , и насърчава мерките за подпомагане и повишаване на ефективността на IATTC и на Споразумението за IDCP и, когато е уместно, за подобряване на тяхното управление и постиганите от тях резултати (по-специално по отношение на науката, спазването на приложимите разпоредби, прозрачността и вземането на решения);

               й) насърчава координацията между РОУР и регионалните морски конвенции, както и — когато е целесъобразно — сътрудничеството със световни организации в рамките на техните мандати;

               к)насърчава координацията и сътрудничеството с други РОУР, отговарящи за улова на риба тон, по въпроси от общ интерес — по-специално чрез възобновяването на т.нар. „процес от Кобе“ по отношение на РОУР за рибата тон и разширяването му, така че да обхване всички РОУР.

               2.НАСОКИ

               При необходимост Съюзът се стреми да подкрепя предприемането на следните действия от страна на IATTC и на Споразумението за IDCP:

               а) мерки за опазване и управление на рибните ресурси в зоната на Конвенцията от Антигуа въз основа на най-добрите налични научни становища, включително общ допустим улов и квоти или регулиране на усилието по отношение на живите морски биологични ресурси, регулирани от IATTC, с които мерки ще може да се постигне устойчива експлоатация на нивата, на които се получава максимален устойчив улов, чрез постепенно и постъпателно нарастване най-късно до 2020 г. При необходимост тези мерки за опазване и управление трябва да включват специални мерки за запасите, които са подложени на прекомерен улов, за да се гарантира, че риболовното усилие отговаря на наличните възможности за риболов;

               б) мерки за предотвратяване, възпиране и премахване на незаконния, недеклариран и нерегулиран риболов в зоната на конвенцията, включително списък на корабите, извършващи такъв риболов;

               в) мерки за наблюдение, контрол и надзор в зоната на Конвенцията от Антигуа, в това число приемане на мерки на пристанищната държава и укрепване на системите за наблюдение на корабите, с цел да се осигури ефективност на контрола и спазване на мерките, приети в рамките на IATTC;

               г) мерки за максимално ограничаване на отрицателното въздействие на риболовните дейности върху морското биологично разнообразие и морските екосистеми и техните местообитания, включително мерки за намаляване на замърсяването на морската среда и предотвратяване на изхвърлянето на пластмаси в морето, както и за намаляване на въздействието на намиращите се в морето пластмаси върху морското биологично разнообразие и екосистемите, мерки за защита на уязвимите морски екосистеми в зоната на Конвенцията от Антигуа в съответствие с резолюциите на Общото събрание на ООН и мерки за избягване и намаляване, доколкото е възможно, на нежелания улов, включително и по-специално на уязвимите морски видове, и мерки за постепенно премахване на изхвърлянето на улов;

               д)мерки за управление на използването на устройства за привличане на рибата — по-специално за подобряване на събирането на данни, за точното количествено определяне, проследяване и наблюдение на използването на такива устройства, за намаляване на въздействието върху уязвимите запаси от риба тон, за смекчаване на потенциалното им въздействие върху целевите и нецелевите видове и върху екосистемите, и за намаляване на приноса към морските отпадъци;

               е)мерки за намаляване на въздействието на изоставените, изгубени или изхвърлени по друг начин риболовни уреди в океаните и за улесняване на идентифицирането и прибирането на тези уреди;

               ж) мерки, с които се укрепва системата за контрол на спазването на правилата в организацията и се осигурява ефективно проследяване на предприеманите от държавите на знамето действия за разрешаване на проблемите, свързани с неспазването на правилата;

               з) мерки, с които се забранява риболовът, извършван единствено с цел добиване на перки от акули, и с които се изисква всички акули да бъдат разтоварвани с всичките си естествено прикрепени към трупа перки;

               и)разработване, когато е целесъобразно, на съвместни подходи с други РОУР — по-специално с тези от тях, които участват в управлението на рибарството в същата зона;

               й) допълнителни технически мерки въз основа на становищата, предоставяни от органите и работните групи на IATTC и на Срещата на страните по Споразумението за IDCP;

               к)постепенно намаляване на случайната смъртност при улова на риба тон с мрежи гъргър до нива, близки до нулата, и извършване на редовни оценки на популацията на делфините;

               л)препоръки — когато е целесъобразно и дотолкова, доколкото е разрешено по силата на съответните учредителни документи — които насърчават прилагането на Конвенцията относно условията на труд в сектора на риболова на Международната организация на труда;

               м)мерки, с които се осигурява ефективността на организацията, в това число извършване на редовни прегледи на постигнатите резултати.

               ПРИЛОЖЕНИЕ II

               Ежегодно уточняване на позицията на Съюза, която трябва да се заеме на заседанията на Междуамериканската комисия за тропическа риба тон и на Срещата на страните по Споразумението за Международната програма за опазване на делфините

               Преди всяко заседание на IATTC и на Срещата на страните по Споразумението за IDCP, когато тези органи имат за задача да приемат решения с правно действие за Съюза, трябва да бъдат предприети необходимите действия, така че в позицията, която ще бъде изразена от името на Съюза, да бъде взета под внимание най-актуалната научна и друга важна информация, предадена на Европейската комисия, в съответствие с принципите и насоките, определени в приложение I.

               За тази цел и въз основа на посочената информация Европейската комисия представя на Съвета или на подготвителните му органи достатъчно рано преди всяко заседание на IATTC и на Срещата на страните по Споразумението за IDCP писмен документ, съдържащ елементите във връзка с предложеното уточняване на позицията, която трябва да бъде изразена от името на Съюза, за обсъждане и одобряване на детайлите по нея.

               Ако по време на заседание на IATTC или на Срещата на страните по Споразумението за IDCP не е възможно да се постигне споразумение — включително на място — позволяващо отразяването на нови елементи в позицията на Съюза, въпросът трябва да бъде отнесен до Съвета или до подготвителните му органи.

                     (1)

                        7087/12 REV 1 ADD 1 COR 1.

                     (2)

                        JOIN(2016) 49 final, 10.11.2016 г.

                     (3)

                        7348/1/17 REV 1, 24.3.2017 г.